cyanic-selkie/wikianc huggingface dataset:
Filmhistorie
Snacken Biller un de klassische Hollywood-Tiet (1927 bit 1945)
thumb|Orson Welles De Tiet vun’n Toonfilm füng 1927 mit den Film The Jazz Singer in de USA an. Dorna hett de US-amerikaansche Filmindustrie bannig gau un kunsequent op Toon ümstellt, un ok de Filmindustrie weltwiet hett in wenige johren mittagen. Toeerst weer de Naklapp dorvun dat de fröhen Toonfilmen gegenöver de bit dorhen vun’n Stil her teemlich wiet entwickelten Stummfilmen an Qualität düchtigleden hebbt. Wiel US-amerikaansche Filmexporten fröher eenfach mit Ünnertitels utstatt worrn sünd, sünd vele Filmen gliek in mehrfache Faten dreiht worrn. In annere Spraken bedüüt dat dwangslöpig ok mit en annere kumplett Besetten. De Synchronisatschoon weer bi de eersten Toonfilmen ut technische Grünnen noch nich to maken. Den weltwieten Markt för Toonopnahm un -afspeelredschoppen hebbt sik 1930 de beiden gröttsten Ünnernehmen op dat Rebeet, Western Electric un de Küchemeister-Tobis-Klangfilm-Grupp, in’n Pariser Toonfilmfreden opdeelt.
De Toonfilm hett in de 1930er Johren dat Opkamen vun en poor ne’e Genres ünnerstütt: Musicals as 42nd Street (1933), Verbrekerfilmen as Scarface (1932), Horrorfilmen as Frankenstein (1931) un Screwball-Kummedien as Bringing Up Baby (dt.: Leoparden küßt man nicht, 1938) kemen dorna in de Kinos.
Af 1933, un starker noch mit Anfang vun’n Tweden Weltkrieg un dat Utbreden vun’t Düütsche Riek op jümmer mehr Delen vun Europa, hett en Utwannern vun tomeist jöödsch Filmkünstlers ut Europa insett. To’n Anfang weern jemehr Telen tomeist noch europääsche Städer mit’n Filmindustrie as to’n Bispeel Wien, Paris oder London, man bald hett sik de opstreven Filmindustrie vun Hollywood as dat teel rutkristalliseert, wat an’n meisten verspreken de. Nito füngen de Studiobasen in Hollywood ok dormit an, teelt de europääschen Filmgrötten antowarven. In de tiet vun’n Natschonalsozialismus hett Europa üm un bi 2.000 düütschsprakige, jöödsche Filmmakende an’t Utland verloren, dorünner meist de vullständige Elite vun’t düütsche Filmgewarf. Ruchweg 800 dorvun sünd na Hollywood kamen, woneem vele en grode Karriere maakt hebbt. Vele sünd aver ok an de ne’en Ümstännen togrunn gahn.
In disse Tiet hett dat amerikaansche Studiosystem sien Macht in de Filmindustrie utboot. De arbeitsdeelige, op Profit utrichte Produkschoon, bi de all Bedeeligten ünner de Schirmherrschop vun’n Produzenten stünnen, hett den egen Willen vun Speelbasen un annere Mitarbeiders düchtig inschränkt. De Inholt vun en Film is dorüm faken wiet in’n Achtergrund peddt. en Markmol vun de Tiet sünd ok de so nöömten Double Features, bi de na’n Hööftfilm ok noch en B-Film wiest worrn is. För individuelle Filmmakers leeg in disse billig produzeerten Filmen lange Tiet de eenzige Överlevensmööglichkeit.
As de USA in den Tweeten Weltkrieg inpeddt sünd, is en groden Deel vun de amerikaanschen Filmprodukschoon op Propaganda ümstellt worrn. Vele beropen Filmmakers, as ok Charlie Chaplin un Walt Disney, hebbt sik an de Anti-Nazi-Propaganda bedeeligt.
In Europa güng dat mit den Toonfilm dorgegen in en annere Richt. Düütschland to’n Bispeel weer in de fröhen 1930er Johren in de Tiet vun de Ne’en Sachlichkeit, womit de expressionistische film sien enn funnen hett. Groden Spood harr de Film Der blaue Engel (1930), mit den Marlene Dietrich to’n Star worrn is. Düütsche Toonfilmen hebbt jümmer starker ok sozialkritische Elementen opwiest. En Bispeel is M – Eine Stadt sucht einen Mörder vun 1931. As Grund dorför mutt dat Opkamen vun’n Natschonalsozialismus ansehn warrn.
Frankriek hett in de Tiet en Reeg vun Filmen rutbröcht, de vundaag to’n poetischen Realismus toordent warrt. De bedüdenste Speelbaas vun disse Stilricht weer Jean Renoir. Sien leefsten Schauspeler weer Jean Gabin.
Paul Perriott
Paul Perriott is en Gewerkschafter un Politiker ut Belize.
Filmhistorie
Entwickeln vun’n Nakriegsfilm (1945 bit 1960)
Na den Tweeten Weltkrieg stünn de Filmweertschop in Europa för en Neeanfang. In de USA dorgegen lööp de Produkschoon wieter as jümmer.
Trede
Trede is de Familiennaam von
Filmhistorie
Entwickeln vun’n Nakriegsfilm (1945 bit 1960)
De eersten Nakriegsfilmen vun Europa kemen ut Italien. Nu weer dat Material to de Tiet bannig roor, so dat de Filmen mit eenfachst Middel herstellt weern. Trickeffekten geev dat gornich, un faken weern de Rullen ok blots vun Laiendorstellers speelt. In de Filmen güng dat üm Leven vun de lütten Lüüd, un somit bargen se en düchtigen Deel Sozialkritik. Disse Oort Film warrt as Italiensch Neorealismus betekent. De bedüdenste Speelbaas vun dit Rebeet weer Roberto Rossellini.
Ut disse Tiet geev dat ok Filmen ut Düütschland, de so nöömten Trümmerfilmen. Se wiesen de elennige Noot, de dör den Krieg entstahn is, un öven dormit ok bannige kritik.
Paul Perriott
Perriott hett siet 2000 as Techniker för Belize Telemedia Limited (BTL) arbeidt un weer de Anföhrer von de Belize Communication Workers Union (BCWU). In Belize bekannt worrn is he vör allen bi de Unruhen 2005. Nadem BTL 2009 verstaatlicht worrn is, hett sik Perriott dorför insett, dat de Anstellten von dat Ünnernehmen en Deel von de Andelen övernehmt. 2010 is Perriott von Belize-Stadt versett worrn na Dangriga, wat he as Straaf för sien Gewerkschaftsarbeid sehn hett. In’n Februar 2011 müss he sien Job bi BTL afgeven.
Filmhistorie
Entwickeln vun’n Nakriegsfilm (1945 bit 1960)
De Stilrichten ut Europa un sünners de italiensche Neorealismus harrn denn aver ok Influss op den amerikaanschen Film. Dat Genre vun den Film noir, wat 1941 tostannen kamen is, hett en poor Elementen vun’n Neorealismus övernahmen.
Paul Perriott
Perriott weer von 2008 bet 2012 as Vertreder von de Gewerkschaften Maat von’n Senaat von Belize.
He is verheiraadt mit Christine Perriott, de Generaalsekretärin von de BCWU weer un 2007 ok ehren Job bi Belize Telemedia Limited verloren hett. Dat Poor is later na de USA tagen un leevt in Norman (Oklahoma). Paul Perriott arbeidt dor för Hitachi.
Filmhistorie
Entwickeln vun’n Nakriegsfilm (1945 bit 1960)
In de McCarthy-Tiet vun de fröhen 1950er Johren, sünd vele Lüüd in’t Filmgewarf in de USA verfolgt worrn, vun wegen, dat se in jemehr Filmen kommunistische Inholten wiesen. De Naklapp weer, dat de Qualität vun de Filmen en Trüchslag kregen hett. Tyypsch för de Tiet sünd ok de Science-Fiction-Filmen, de in grode Tall produzeert weern. Tomeist güng dat dorin üm de Invasion vun Butenirdische (t. B. The Day the Earth Stood Still vun 1951) oder üm annere fiendliche Leevoorden (t. B. Them! vun 1954) – en Allegorie vun de Angst vör den Kommunismus.
En groden Insnitt in de amerikaansche un weltwiete Filmhistorie weer dat Opkamen un Verbreden vun’t Feernsehn, dat in grode Konkurrenz to dat Kino stünn. Üm de Tokiekers ok wieterhen antotehn, müss sik de Kinofilm dwangslöpig wieterentwickeln. En grode Tall vun ne’e Techniken is in den Film intogen, de dat Filmbeleevnis intressanter to maken. To de wichtigsten Saken höört dat Breedbildformat, de Stereotoon un de Farvfilm (de ok fröher al enkelt insett worrn is, nu aver to’n Standard opstegen is). Annere Spelereen as to’n Bispeel de 3D-Filmen hebbt sik dorgegen nich op Duer dörsetten künnt. Man liekers hett dat Kino en johrelange Rezession dörmaakt.
Finanziell weer dat nu eher mau, so dat in de Filmindustrie en grundleggen Strukturwessel nödig weer. Dör Gesett is dat monopolistische Doon vun de groden Studios in de USA ünnerbunnen worrn, wodör dat amerikaansch Studiosystem opletzt to Enn güng. Jümmer mehr Filmen weern nu mit wenig Geld un unafhangig produzeert. Dör Im- un Exporte weltwiet sett en Internatschonaliseren in, wat en nee un veelsietigeret Spektrum an Filmen na sik töög. En sünnere ne’e Strategie op’n Markt weer, sik an de Tokiekers ut de Jöögd to orienteeren: Musikfilmen oder Helden as James Dean hebbt de jungen Lüüd anlockt un boden de Mööglichkeit, sik sülvst mit Filmfiguren to identifizeeren. In de Tiet weern Autokinos bannig verbreedt un geern besöcht.
In Europa hebbt ok eenige Speelbasen anfungen, en egenen, nich to verwesseln Stil to prägen. Bekannt woorn sünd dormit sünners Speelbasen as Federico Fellini ut Italien, Ingmar Bergman ut Sweden oder Jacques Tati ut Frankriek. Ok Japan speel nu to’n eersten mol en Rull in de internatschonalen Filmwelt, siet Akira Kurosawa 1950 mit sien Film Rashōmon den Golden Löven wunnen harr.
De 1960er un 1970er Johren
De 1960er Johren weern de Tiet vun’n Neddergang vun’t Golden Age of Hollywood. Dat Enn vun’t klassische Hollywoodkino, dat mit sien ollen Rezepten jümmer mehr in de Kritik stünn, keem mit Afschapen vun’n Hays Kood. Beropen Speelbasen as Alfred Hitchcock oder John Ford harrn jemehr Hööftwark afslaten, un de Filmlegennen ut de groden Tieten vun Hollywood kemen langsom in de Johren (as t. B. Cary Grant oder John Wayne) oder weern doodbleven (as t. B. Humphrey Bogart oder Gary Cooper). De groden Studios stünnen tomeist ünner dat Regeer vun olle Mannslüüd as Jack Warner, de deelwies siet de Stummfilmtiet in jemehrn Posten seeten u sietdem keen kuntakt mehr harrn mit de sellschopplichen Wohrheit. Jümmer mehr Filmprodukschonen güngen an dat Publikum vörbi, un in den Versöök, de Tokiekers wedder in de Kino torüchtohollen hebbt de Studios Mitt vun de 1960er Johren gresige Summen in künstlerisch wenig bedüden Monumentalfilmen un Musicals steken.
In disse Tiet hebbt sik in Europa ne’e kreative Richten utbillt. De Speelbaas kreeg en gröttere Bedüden un weer mehr un mehr ok bedüütsom as Dreihbookschriever. Bit op wenige Utnahmen (Ernst Lubitsch, Billy Wilder, Otto Preminger, Alfred Hitchcock) weer dat in’t Hollywoodkino vun de 1950er un fröhen 1960er Johren anners.
De franzöösche Nouvelle Vague fang as Epoch vun’n Autorenfilm in de laten 1950er Johren an mit À bout de souffle vun Jean-Luc Godard. De Filmen vun disse Tiet hebbt jemehr Grundlaag in de Theorie vun de politique des auteurs, de vun en Koppel vun Kritikers entwickelt worrn is, de för dat Filmmagazin Cahiers du cinéma schreven hebbt. Se wulln en klore künstlerische Unafhannigkeit vun den Speelbaas un hebbt sik gegen de tradition de la qualité vun’t franzöösche Kino wennt. To disse Kritikers tellen blangen Claude Chabrol, Éric Rohmer, Jacques Rivette un Jean-Luc Godard ok François Truffaut, de mit Filmen as Les Quatre Cents Coups (1959) un Jules et Jim (1962) de eersten Filmen mit groden Spood maken de.
In sünnere Wies mit de Nouvelle Vague to verglieken is dat engelsche Free Cinema, dat in de fröhen 1960er Johren Bedüden wunnen hett. De Filmen vertellen tomeist Geschichten ut de engelschen Arbeiterklass un hebbt so op soziale Missstännen henwiest. Bekannt worrn sünd vör allen Filmen vun den Schriever Alan Sillitoe. Ok in Latienamerika hett sik en ne’en Filmstil entwickelt, de op den Kamp vun de Inwahners gegen politische un weertschoppliche Ünnerdrücken baseert, dat so nöömte Cinema Novo. Kunstmakers hebbt sik in de 1960er Johren faken as politisch hanneln sehn, so dat nich blots in Latienamerika en Reeg vun politisch wichtige Filmen entstahn sünd. Ok in vele oosteuropääsche Länner hebbt sik Filmmakers gegen de diktatoorschen Regimes oplohnt.
Habermeier
Habermeier is de Familiennaam von
Filmhistorie
De 1960er un 1970er Johren
Ok de düütsche Film hett sik wannelt: En Koppel vun junge Filmmakers hett sik stilistisch un inholtlich ne’e Saken in’n Film verschreven. To’n een hebbt se mit olle Stilkonventschonen ophöört, to’n annern harrn de ne’en Filmen nu faken ok hitte politische Inholten. de bedüdensten Speelbasen vun’n Ne’en Düütschen Film weern Werner Herzog, Volker Schlöndorff un Rainer Werner Fassbinder.
De US-amerikaansche Film hett sik mit dat New-Hollywood-Kino, wenn ok wat later, an den Wessel anslaten. As Anfang vun disse Epoch gellt Filmen as Bonnie und Clyde vun Arthur Penn un The Graduate vun Mike Nichols beid ut dat Johr 1967. Ok dat amerikaansche Kino warrt politischer un kritischer un befaat sik tonehms mit sellschoppliche Tostännen un Begeevnissen as Sex un Gewalt.
De 1980er un 1990er Johren
Mit de Tiet weern jümmer mehr Filmen produzeert, de för de Massen dacht weern un dorüm mehr Profit verspreken deen. En ne’en Markt keem gliektietig op dör Videokassetten un later ok dör de DVDs, üm sik Kinofilmen ok to Huus antokieken. Üm dor wedder wat Groot gegentosetten, is dat Eventkino opkamen. De Filmprodukschonen hebbt mehr op böverflachige Andrieven sett. Op dat Musikrebeet is dat Musikvideo en wichtig Instrument för’t Anpriesen op’n Markt worrn, dat gliektietig ok kreative Anstöten geven de för Kinoprodukschonen.
Wichtige Filmen ut de 1980er Johren weern: Amadeus – Blade Runner – Gandhi – Brazil – Pretty Woman – Der Name der Rose – Paris, Texas – Subway – Diva
In de 1990er Johren sünd de Budgets vun de Hollywood-Produkschonen to’n Deel in gresige Hööchen stegen. Butendem sünd de technischen Mööglichkeiten beter worrn. Reeknerstüerte Trickeffekten sünd in de Tiet to’n Standard in vele Mainstreamfilmen worrn, vör allen in de Genres Action un Fantasy. Sünners opwännig un düer produzeerte Filmen as Titanic, Armageddon un Jurassic Park weern de weertschopplich spoodrieksten Filmen vun dat Johrteihnt. In’n Rahmen vun disse Entwickeln ist ok de Begreep Blockbuster begäng worrn.
Op de annern Siet weer aver ok en Opstieg vun’n Independentfilm to sehn, parallel to’n Alternative in de Musikszeen. In de 1980er Johren weer dat noch sworer un roren, dat Produkschonen mit en lütt Budget un högeren künstlerischen Ansprook an’n Markt to platzeeren weern, man in dat folgen Johrteihnt hebbt unafhangige Speelbasen as Quentin Tarantino, Terry Gilliam, Jim Jarmusch un de Coen-Brothers düchtig Spood hatt. Vun disse Produkschonen weern de meisten op’n Markt nich sünners spoodriek, hebbt sik dorna aver mit de Tiet to Kultfilmen entwickelt.
Sünners hoge Tokiekertallen hebbt de 1990er Johren ok in Düütschland bröcht. Sünners Kummedien as Schtonk, Der bewegte Mann un Knockin’ on Heaven’s Door, aver ok experimentelle Filmen as Lola rennt sünd bi’t Publikum goot ankamen un sünd deelwies ok in’t Utland acht worrn. In de nafolgen Johren is de düütsche Kinomarkt kenntekent wesen dör betere Finanzeerensmööglichkeiten un en betere Ünnerscheden vun de Genres.
Annere wichtige Filmen vun de 1990er: The Silence of the Lambs – Jurassic Park – The Lion King – Pulp Fiction – Schindler’s List – Men in Black – The Matrix – American Beauty
Reekneranimeerte Trickfilmen
En ne’e Entwickeln ut de 1990er johren is de mit’n reekner animeerte Trickfilm. De eerste Versöök, en avendfüllen reekneranimeerten Film to maken, geev dat al in de 1980er Johren mit The Works, man dat Projekt hett nich henhaut. De Film Toy Story vun Pixar in Tosamenarbeit mit Disney ut dat Johr 1995 weer de eerste Kinolangfilm, de alleen an’n Reekner tüügt worrn is. De Pixar Animation Studios hebbt sik mit Spood op disse Oort vun Filmen spezialiseert un produzeeren in de nafolgen Johren en Reeg vun Filmen as ü. a. A Bug’s Life (1998), Monsters, Inc. (2001), Finding Nemo (2003), The Incredibles (2004) oder Cars (2006). As Konkurrenz in dissen Sekter hett sik 1998 Dreamsworks billt mit Filmen as t. B. Antz (1998), Shrek (2001), Shrek 2 (2004) oder Madagascar (2005). Un as drüdden Konkurrenten in dissen Twieg künn sik de Blue Sky Studios fastsetten mit spoodrieke Filmen as to’n Bispeel Ice Age (2002), Robots (2005) und Ice Age: The Meltdown (2006). All disse Filmen hebbt gemeen, dat se de klassische Vertellstruktur vun de Disney-Tekentrickfilmen starker breken doot un de Geschichten en (sülvst)ironischen Humor opwiest.
Dat ne’e Johrdusend (2000 bit vundaag)
De Trend to de Produkschonen mit gresig hogen Budget is in’t ne’e Johrdusend wietergahn. To Anfang vun de 2000er Johren lett sik en faststellen, dat de Fantasyfilm wedder starker worrn is. Filmregen as de Lord of the Rings, Harry Potter un Star Wars sünd op de helen Welt geern sehn. Togliek tekent sik aver ok en wassen Intresse an utlännsche Produkschonen un an Independentfilmen af.
Heinrich Holtermann
Heinrich Holtermann (* 21. Januar 1838 in Stood; † 26. September 1909 ok dor) weer en düütschen Politiker.
Filmhistorie
Dat ne’e Johrdusend (2000 bit vundaag)
Dat Dörsetten vun Reeknertechnik bi’t Filmmaken lett op ne’e Richten un Oorden vun Filmen hapen. Man, gliektietig sütt sik de Filmindustrie vundaag vör allen dör dat Internett in Gefahr, vun wegen dat Filmen jümmer fakener ok gegen dat Gesett kopeert un verbreedt warrt.
Heinrich Holtermann
Holtermann is 1838 in Stood boren un weer von 1846 bet 1856 op dat Gymnasium in Stood. Von 1858 bet 1860 hett he an de Universitäten Göttingen un Berlin Kameralistik studeert. He weer Tegeleebesitter. 1871 is he ok Senater in Stood worrn.
Villafranco
Villafranco betekent
Heinrich Holtermann
Holtermann weer von 1905 bet 1909 Vörsitter von’n Stoder Geschichts- un Heimatvereen un is 1908 Ehrenbörger von Stood worrn.
Villafranco
Villafranco is de Familiennaam von
Kiek ok bi: Villafranca.
Buttimer
Buttimer is de Familiennaam von
Abecassis
Abecassis oder Abécassis is de Familiennaam von
McKinney
McKinney betekent
Abecassis
Kiek ok bi: Abecasis.
McKinney
Kiek ok bi: McKinnie.
Ruth Berman
Ruth Berman is de Naam von
* Ruth Berman (1916–2013), US-amerikaansche Harpspelerin un Kumponistin,
Haberpoint
Haberpoint betekent
Jerusalem
duum|hochkant Jerusalem (hebrääsch ירושלים/ Jeruschalajim, / al-Quds (asch-Scharif), „de Hillige“, ooldgreeksch Ἱεροσόλυμα (Ierosólyma), latiensch Hierosolyma) is de Hööftstadt vun den Staat Israel. Se liggt in de Bargen vun Judäa un dor leevt 747.600 Inwahners (2007). In Jerusalem sünd de Seet vun den Präsidenten vun Israel, de Knesset, Institutschonen vun de Judikative un de Exekutive vun Israel, de Hebrääsche Universität, de 1918 grünnt wurrn is, un de Denkstäe för den Holocaust, Yad Vashem.
Jerusalem is üm 1800 v. Chr. to'n eersten Mol nömmt wurrn un is en vun de öllsten bekannten Städer vun de Welt. In düsse Stadt kaamt veel Kulturen vun de Antike un de Moderne tohopen. De Ooldstadt vun Jerusalem is updeelt in dat jöödsche, christliche, armeensche un musliemsche Viddel. En Muur geiht üm de ganze Ooldstadt umto.
Wie dat politisch um Jerusalem steiht, is heel un deel umstreden. De Stadt is Deel vun den Nahoost-Konflikt. De ööstliche Deel vun de Stadt mit siene bedüdenden Stäen för de jöödsche, christliche un musliemsche Religion schall na den Willen vun Palästinenser-Organisatschonen Hööftstadt vun en tokünftigen palästinens'schen Staat weern.
center|duum|hochkant=3|Panaroma vun Jerusalem
Alex Young
Alex Young is de Naam von
* Alex Young (1880–1959), schottschen Footballspeler,
Kiek ok bi: Alexander Young.
Harlingerland
Ümgangsspraak is för völ Minschen in’t Harlingerland Plattdüütsch man mit en eegen Utprägung, de sück ‚n beeten vun dat övrige Oostfreesland unnerscheeden deiht. De old freesche Spraak hett sück aber in’t Harlingerland länger hollen, as in de meest anner oostfreesch Landstreeken. In Wittmund wurrd ok de Heimatzeitung för dat Harlingerland, Anzeiger für Harlingerland rutbrocht.
Historie
Nahdem Hööftling Sibet Attena in de Johren 1454/55 de Herrschaften Esens, Wittmund un Stedsdörp vereenigt harr, bewohr dat so endgültig eenigde Harlingerland nah de Tiet vun de Freessche Freiheit un de Hööftlingsherrschap noch lang sien Eegenstännigkeit. Eerst weer dat en friedlich Neben- un Mit’nanner mit de oostfreesche Grafen, aber bald geev dat Striedereen mit de Cirksena, de Landsherrn vun Oostfreesland weern. Besünners de Harlinger Hööftlinge Hero Omken un sien Söhn Balthasar von Esens weern bannig striedlüstig.
As Graf Enno II. in dat Johr 1530 dat Harlingerland militärisch innemmen de, is Balthasar in de Grafschap Rietberg, mit deren Heerscherhuus he familiär verbunnen weer, flücht. Vun dor ut keem he to Hartog Karl von Geldern. De hett hüm hulpen, af dat Johr 1531 in de Geldrisch Fehde, dat Harlingerland torüch to gewinnen. Man hett Balthasar sien Land ünner de Lehnshoheit derer von Geldern stellt. Dormit verlor dat Harlingerland sien Eegenstännigkeit.
Nahdem Balthasars 1540 storven weer, full dat Harlingerland an de Grafen von Rietberg, wiels Balthasar kien Kinner harr, sien Süster Onna aber Gräfin in Rietberg weer. Deren Söhn, Graf Johann II. von Rietberg, brook noch enmal en Striet mit de Oostfreesen togang un wurr as de "dulle Johann" bekannt. In de Folgetiet gungen de Striedereen tüschen dat Harlingerland un Oostfreesland aber to Enn’. Graf Enno III. vun Oostfreesland hett sogor en Arvdochter vun de Rietbergers heiraadt. Ut disse kört Ehe hebbt aber blots twee Deerns överleevt, de denn Arven vun dat Harlingerland wurrn weern. Nahdem aber de männlich Linie vun de Rietberger utstorven weer, hett sück Enno mit sein Döchter in dat Johr 1600 in de Berumer Vergliek eenigt: Enno kreeg dat Harlingerland, sien Döchter de Grafschupp Rietberg un nah Geld dorto.
Siet 1600 görrt dat Harlingerland also to Oostfreesland, ok wenn dat rechtlich in mennich Hinsicht noch en Sünnerstellung innehm. So harrn de oostfreesschen Stände, mit de de Grafen in ständig Konflikt legen, in’t Harlingerland kein Handhabe. Eerst mit de Neegrünnen vun de Landstände nah de Franzoosentiet Anfang vun dat 19. Johrhunnert, weern ok de Harlinger dor vertreden. In dat Karkenrecht gifft dato k bit in de hüdige Tiet eenig Besünnerheiten. Ok de Rietberger Herrn hebbt denn noch den Titel "Herr von Esens, Stedesdorf und Wittmund" führt ofschoons se gar nich in de Besitt vun de Landstreek weern. De Titel is aber bit to dat Utstarven von der öösterrieksch-mährisch Familie Kaunitz-Rietberg, Nahkommen vun de rietbergschen Cirksena, in dat Johr 1845 belegt.
Caldwell County (Noord-Carolina)
Caldwell County is en Kreis (County) in’n US-Bundsstaat Noord-Carolina. He hett 83.029 Inwahners (Stand Zensus 2010) op en Rebeet vun 1.222 km². De Sitt vun de Verwalten is in Lenoir.
Historie
De Kreis is 1841 grünnt worrn.
Demografie
Vun de 77.415 Inwahners bi’n Zensus vun 2000 harrn 41.256 Minschen Arbeit. Dat Inkamen je Kopp vun de hele Inwahnertall weer 17.353 US-Dollar. 35.454 Minschen hebbt op de Highschool ’n Afsluss maakt, ’n Afsluss an’e Universität, de ’n Bachelor-Afsluss oder noch höger weer, hebbt 5.562 Minschen maakt. 10,54 % vun de Inwahners leven 2000 ünner de Inkamensgrenz to de Armoot.
3,52 % hebbt 2000 tohuus ’n annere Spraak as Engelsch snackt un 1,95 % vun de Inwahners sünd buten de USA boren worrn.
Vun de Vöröllern her sünd 91,74 % vun de Minschen Witte, 5,46 % Swarte, 0,39 % stammt ut Asien un 0,03 % vun de Eilannen in’n Pazifik. 0,21 % sünd Nakamen vun Indianers. 1,42 % hebbt sik sülven to noch annere Gruppen torekent. 0,76 % hebbt angeven, dat se Vörfohren vun ünnerscheedliche Afstammung hebbt. As Nakamen vun Lüüd ut Latienamerika hebbt sik 2,49 % vun de Lüüd ansehn.
Dieksenn
Dieksenn is en Dörp in de Gemeen Wuster Noordseeküst in’n Landkreis Cuxhoben, Neddersassen. Binnen de Gemeen höört de Oort to de Oortschop Noordholt.
Geografie
Dieksenn liggt op en lütten Geestsporn as Utlöper von de Hoge Lieth, de in de Masch von Land Wusten rinreckt. Dat Water ut dat Rebeed flütt af över den Wallsgroov.
De Naveröörd sünd Noordholt in’n Noorden, Wusterheid in’n Oosten, Knill un Scharnst in’n Süüdoosten, Spieker Noordermarren un Spiek in’n Süden, Spieker Olendiek in’n Süüdwesten un Spieker Neefeld in’n Noordwesten.
Historie
Sien Naam hett de Oort dor von, dat de ole Diek, de dat Land Wusten vör de Floden von de Noordsee schulen dee, hier op den Rand von de högere Geest stöten dee un dormit toenn weer. Eerst as in dat 17. Johrhunnert dat Neefeld indiekt worrn is, leeg de Hauptdieklien denn twee Kilometer wieder in’n Westen.
In’n Eersten Weltkrieg sünd twölv Soldaten ut Dieksenn fullen oder vermisst un in’n Tweten Weltkrieg 64.
Verwaltungsgeschicht
In de Franzosentied von 1810 bet 1814 hett de Oort to de Mairie Spiek in’n Kanton Dorum höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.
De Oort hett von 1739 bet to’n 5. Juni 1819 to dat Amt Noordholt tohöört un denn bet 1852 to dat Vaagdiegericht Land Wusten. Von 1852 bet 1885 weer dat in dat Amt Dorum un denn in’n Kreis Leh. 1932 is dat Deel von’n Kreis Wersermünn worrn un 1977 von’n Landkreis Cuxhoben.
Dieksenn hett in dat 19. Johrhunnert noch mit Noordholt tohoop een Gemeen billt, weer later denn aver egenstännige Gemeen.
1924 müss Dieksenn Land afgeven, as Wusterheid ut Rebeed von verscheden Gemenen nee grünnt worrn is. An’n 1. Juli 1967 is de Oort denn aver mit Noordholt un Wusterheid to de ne’e, gröttere Gemeen Noordholt tohoopslaten worrn, de 1970 denn noch Wanhöden un 1974 Spiek opnahmen hett. To’n 1. Januar 2015 is de Gemeen Noordholt oplööst un dor is tohoop mit de Samtgemeen Land Wusten de ne’e Gemeen Wuster Noordseeküst von worrn. Dat Rebeed von de vörherige Gemeen Noordholt billt nu en polietsche Oortschop binnen de Gemeen Wuster Noordseeküst un hett en egen Oortsraad un Oortsbörgermeester.
Religion
Dieksenn is evangeelsch-luthersch präägt un höört siet den 1. Januar 1968 to dat Kaspel von de Kark to’n goden Heer in Noordholt. Vörher hett de Oort to de Georg-Kark in Spiek höört.
För de Kathoolschen is de Twölv-Apostels-Kark in Olenwoold tostännig, de siet 2008 to de Karkengemeen St. Marien in Cuxhoben tohöört.
Wapen
Dat Wapen von Dieksenn wiest baven op blauen Grund halv en gollen Aadler mit roden Snavel un ünnen en dwars deelt Feld, dat baven vörn op sülvern Grund en gröön Kleverbladd wiest un ünnen achtern op grönen Grund en sülvern Kleverbladd.
Weertschop un Infrastruktur
Dieksenn hett en egene freewillige Füürwehr, de 1902 grünnt worrn is.
Verkehr
Dör Dieksenn löppt de Kreisstraat 74, de in’n Noorden an de K 68 ran geiht un in’n Süden an de K 14. De K 68 geiht in’n Noordoosten na’n Noordholter Bahnhoff un an de Landsstraat 135 ran. Von de K 68 geiht na Noorden ok de K 7 af, de na Ox un Berensch löppt. De K 14 in’n Süden gifft Ansluss na Spiek.
De nächste Autobahn is de Autobahn 27 (Afsnidd Bremerhoben–Cuxhoben). De Opfohrt 3 Noordholt liggt so acht Kilometer in’n Süüdoosten von Dieksenn an de K 14.
De nächste Bahnhoff is good twee Kilometer wied weg in’n Noordoosten de Bahnhoff Noordholt an de Bahnlien Bremerhoben–Cuxhoben.
August Freudenthal
Leven
Freudenthal weer 1851 as de tweete Söhn vun en Muurmann boorn. 1862 keem August Freudenthal mit ölven Johren in't lütt Heidjerdörp Fintel bi Soltau, wo he vun sien Grootvader, de Schoolmester weer, so veel Bistand kreeg, dat he al mit föffteihn Johr Huuslehrer in Luhmöhlen bi Winsen wörr.
Na dat he later en Lehrerseminaar in Stood besöökt harr, hett he welk Johren in düsse Profeschoon arbeed, is denn avers Mitarbeider un wiederhen Redaktöör vun verscheden Bremer Narichtenbläder worrn.
In de 1880er Johren vun sien Johrhunnert ströpt he na plaan dör 'siene' Lünebörger Heid - un dat to Tieden, wo he al Redaktöör bi de Bremer Nachrichten weer.
As Freudenthals amenn mehrst-bedüden Wark is dorbi woll sien Book Heidefahrten (1890-1897) in veer Bännen rutkomen (dat binah as 'programmatisch' to beteken is). In düsse Reisberichten, de hüüttodaags förwiss ok as wichtig Oorkunnen för sien Tied rekent warrt, mischt he anstellig (un in sien egen Oort) Narichten un verleden Tieden.
Bilangs dit schrifft August Freudenthal welk Theaterstücken (to'n Bispeel „Nach Mitternacht“/„Gott Zufall“ in 1874, dat in Bremen, Dresden, Hannover, Swerin, Coburg, Wiesbaden un Posen in't Theater wiest worrn is - un ok „Der Herr Steuerrat“/„Inkognito“/„Zopf“ un „Satire“/„Eifersucht“, üm un bi 1882 bit 1892) - mehr Spood het he avers mit sien Leder un Riemels, för welk vun de later ok Musik schreven worrn is.
1875 is he Mit-Rutgever vun de Sammeln vun Texten (man seggt dor woll ok „Anthologie“ dorto) „Bremer Dichter des 19. Jahrhunderts“ un Rutgever vun de bedüden Sammeln „Die Heide“ (1890).
Besünners sien Leed „O schöne Tied“ is in en Barg Spraken översett worrn (so in't Hoochdüütsch, Ingelsch, Sweedsch, Däänsch, Russ'sch un Hollandsch); mennigeen vun de Lüüd, de vun Europa na Amerika hen schippert sünd, möcht dat woll up Boord sungen hebben.
Sünst hett Freudenthal noch veel annere Texten över de Heid schreven, de veel Lüüd lesen hefft, un he hett - liek as vördem de Grimm-Bröder, Vertellseln un Märken vun 'sien' Lannen tohoop söcht. („Aus Niedersachsen“ (I) 1893; (II) 1895).
Vun 1895 an gifft August tosamen mit sien Broder Friedrich to'n eerstmal de Tiedenbläd „Niedersachsen“ rut, de eerst 2001 to'n Enn kamen is. In't gliek Johr keem ok sien eenzig Book in plattdüütsch Spraak, de Heid-Ekkern rut (an anner Steed Heideckern nöömt).
August Freudenthal starv in't Johr 1898 - un is so man blots 47 Johren oolt worrn. Sien Schriften hefft veel Minschen en Togang to de dormaals aflegen Heidlandschap in Noorddüütschland mööglich maakt.
An'n 18. August 1923 is in de Fambosseler Lieth en Denkmaal to Ehren vun August Freudenthal inwieht worrn - un för sien Graff up de - as en Park anleggt - Riensberger Karkhoff sorgt siet 1938 de Senaat vun de Stadt Bremen.
Literatur
De Pleeg un Verbreden vun de nedderdüütsche Spraak un dat Wark vun de Freudenthal-Bröder widmet sik as düütschsprakig literaarsch Sellschap de Freudenthal-Gesellschaft in Soltau.
Corona Villafranco
Corona Villafranco (* 1969) is en Politikerin ut Belize (PUP).
Villafranco is 1969 boren. 1987 weer se Kannedatin bi de Wahl as Miss Belize. Later harr se en egen Radioshow un weer Schoolmeestersche. Von 2010 bet 2013 weer se Vörsitterin von’n Dörpraad von Pomona.
Villafranco weer von 29. April 2008 bet November 2011 as Vertrederin von de Oppositschoonspartei PUP Maat von’n Senaat von Belize. Se is an’n 29. April 2008 in’n Senaat rinkamen, nadem de PUP na de verloren Parlamentswahl 2008 ehr dree Senaters al na een Maand wedder utwesselt hett, üm sik nee optostellen.
Pallhuber
Pallhuber is de Familiennaam von
James McIntyre
James McIntyre is de Naam von
* James McIntyre (1863–1943), schottschen Footballspeler,
Habersack
Habersack is de Familiennaam von
Semper
Semper betekent
Semper oder Šemper is de Familiennaam von
,
Joden
Joden, Juden oder Jöden (hebr. יְהוּדִים = Jehudim) sünd de Minschen de to′t Volk vun de Joden höört un ok de Lüde, de to de jöödsche Religion tohören doot.
Dat „Volk vun de Joden“ sünd dat histoorsche Volk vun de Israeliten un ok all Joden, de na de Torah vun de Arzvadders Abraham, Isaak un Jakob afstammen doot. So verstaht dat jedenfalls de Joden sülms. Na dat 1. Book Mose seggt de Geschicht vun de Arzvadders all Völker Gott sien Segen to (1. Mose 12,3) un nümmt se in de Geschicht vun de Arzvadders mit rin. Wer vun en jöödsche Mudder boren wurrn is, warrt vundeswegen in'n Talmud as en Joden ankeken, just so, as een, de to düssen Gloven övertreden is, egolweg,
Dat Volk vun de Joden is hüdigendags nich en eenheitliche Natschoon, wo een Volksgrupp in leven deit, mit en gemeensame Geschicht, Spraken un Kultur un en Rebeet, wo düt Volk all tohopen leven deit. Dat is allens dör de Jöödsche Diaspora ut'neen fullen.
Up düsse gemeensame Herkumst betreckt sik Joden, de glöven doot un ok de annern, de keen Gloven hefft: „Vun Tohöörn to dat Volk Israel...kann avers ok snackt weern, wenn een enkelten Minschen na de Kultur oder na de Religion vun de religiös-kulturelle Würklichkeit vun Israel siene Geschicht in wichtige Delen vun siene Persöönlichkeit faktisch präägt is un dat ok för goot nehmen deit“
Dat plattdüütsche Woort „Joden“ oder „Jöden“ kümmt vun dat hebrääsche יְהוּדִי, jehudi, wat so veel bedüden deit, as Inwahner vun dat Land Juda.
The Great Escape (Film)
The Great Escape (op plattdüütsch so veel as „De grote Flucht“; dt. Titel: Gesprengte Ketten) is de Titel vun en US-amerikaanschen Aventüerfilm ut dat Johr 1963. In den Film geiht dat üm en Massenflucht ut en düütsch Kriegsfangenenlager wiel den Tweeten Weltkrieg.
Dat Dreihbook is op Grundlaag vun dat Book The Great Escape vun Paul Brickhill entstahn un hannetl vun en wohr Begeevnis, dat sik to’n groten Deel jüst so afspeelt hebben schall, as dat de Film wiesen deit. In den Film speelt en goot Dutz naamhafte Schauspelers vun Weltroop mit. Speelbaas weer John Sturges. In Düütschland harr de Film an’n 29. August 1963 Premier.
Inholt
En Koppel vun allieerte Kriegsfangenen – vör allen Offizeeren vun de Luftstrietkräft, de al fakener versöcht hebbt uttubreken – warrt 1944 in’t Stalag Luft III bröcht. Dat is en nee Kriegsfangenenlager in Sagan in’t hüütige Polen, dat as sünners seker gegen Utbrekers gellt. Kuum sünd se ankamen, fangt se glieks wedder dormit an, ne’e Fluchtmööglichkeiten uttoklamüstern. Averm wohrhaftig warrt se all opdeckt. Also besluut de US-Amerikaners un de Briten tosamen ünner dat Regeer vun den Briten Squadron Leader Roger Bartlet, de Big X nöömt warrt, en groot anleggte Flucht dör sülvst graavte Tunnels to versöken.
Dree Tunnels schüllt dorför gliektietig graavt warrn, för den Fall dat een opdeckt warrt. Wohrhaftig flüggt een vun de Tunnels („Tom“) dör en Tofall op, as wiel en lütte Fier to’n amerikaanschen Unafhangigkeitsdag de Baracken ünnersöcht warrt. Een vun de Fangenen kriggt dat dorophen mit de Nerven un versöcht över’n Tuun to kladdern. Dorbi warrt he doodschaten. De Fangenen plaant nu de Flucht dör en annern vun de dree Tunnels, nadem se verkehrte Dokumenten un zivile Kledaasch för de Utbrekers praat hebbt. De Tunnel is aver to kort worrn, so dat de Utbrekers ruchweg söven Meter över en Wisch lopen mööt, de vun’n Wachttoorn belücht warrt. So warrt de Flucht al vun de Wachtlüüd markt, as noch nich all Fangenen rut sünd. Blots 76 vun de 250 Lüüd, de för de Flucht vörsehn weern, künnt utneihn.
Buttle
Buttle betekent
The Great Escape (Film)
Inholt
Dorna wiest de Film in korte Sequenzen, woans de Utbrekers dör half Europa reisen mööt. Man, blots dree vun de ehmoligen Fangenen hebbt opletzt Spood un kamt in Freeheit. Vele annere warrt dorgegen vun de Gestapo faat kregen, vunwegen dat jemehr Papeeren namaakt weern oder annere Saken opfallen sünd. En poor warrt op de Flucht dootschaten, föfftig vun jem warrt in’t Maschiengewehrfüür vun de Gestapo an de Siet maakt. Blots wenige kamt torüch in’t Lager.
Buttle
Buttle is de Familiennaam von
Kiek ok bi: Bottle, Buttel.
The Great Escape (Film)
Kritik
Op Prisma online warrt de Film düchtig loovt för sien feine Inszeneeren un rutragen Fotografie. Woll weer de Film an eenige Steden unnödig lang, man de Besetten un de Ümsetten riet dat wedder rut. Sünners rutstellt weer de Steed, as McQueen bi en Motorraad-Fohrt vun de Nazis jaagt warrt.
Ok dat Lexikon vun’n internatschonalen Film loov de rutragende Besetten. De Film sülvst weer as routineerte Inszeneeren beschreven, de aver vör allen an de spannenden Sieten vun’n Stoff intresseert weer.
Achtergrünnen
duum|End vun’n "Harry"-Tunnel vör den Wooldrand De Film baseert op en wohr Begeevnis, ok wenn eenige Saken nich akkerat weddergeven sünd. So fünn de wohre Flucht bi Winterweder mit Ies un Snee statt, un nich in’n Sommer, as de Film dat wiest. De wohre Flucht weer in de Nacht vun’n 24 op den 25. März 1944 in’n Stammlager mit de Beteken Stalag Luft III in’t nedderslees’sche Sagan, ruchweg 160 km süüdööstlich vun Berlin.
Dreiht weer de Film 1962. De Binnenopnahmen vun den Film weern alltohopen in de Bavaria Filmstudios bi München dreiht. Dat Fangenenlager, dat in’n Film dorstellt warrt, is in’n Perlacher Forst opboet worrn, de direkt an de Studios angrenzt. De Flucht dör Europa an’n Sluss vun’n Film weer in’t Allgäu, in Füssen un Ümgegend dreiht ünner Help vun de Inwahners vor Oort.
Parallel to’n Film is de för den Film komponeerte Great Escape March in en vun John Leyton sungenen Faten as Single rutbröcht worrn. Ok de düütsche Coverfaten mit den Titel Eine kann meine nur sein (Text: Kurt Hertha) is vun den engelschen Singer un Schauspeler interpreteert worrn. Op Grundlaag vun den Film sünd butendem ok twee Videospelen rutbröcht worrn.
John Abbott
John Abbott is de Naam von
Wilfried Pallhuber
Wilfried „Willi the kid“ Pallhuber (* 4. August 1967 in Niederrasen, Südtirol) is en ehmalger italieensch Biathlet.
John Abbott
* John Abbott (1821–1893), kanaadschen Politiker,
Wilfried Pallhuber
In de Saison 1990/91 reck Pallhuber in den Biathlon-Weltcup mit de italieensch Staffel sowohl bei den Weltcup-Uptakt in Albertville as ok bi den Afsluss mit de italieensch Mannschap jewiels den darten Platz. Bi de darte Statschoon in Antholz leeg de Staffel vun Italien sogor up den 2. Platz. He sülvst reck in de Weltcup-Gesamtwertung an' Enn' Platz 8.
In de Folgesaison wunn he den Sprint vun Nowosibirsk vör den Öösterrieker Ludwig Gredler un Mikael Löfgren ut Sweden und keem in de Gesamtwertung up Platz 9. 1992 nehm he eerstmals an Olympisch Winterspelen deel. Över de 20 km-Strecke keem he dorbi up Platz 40. In de Staffel wurr he nich beropen.
Ok in de Saison 1992/93 kunn he weer en Weltcuprennen up sien Naam schrieven. Tonächst wunn he mit de Staffel bi de tweete Statschoon in Ridnaun un wunn bi de 4. Statschoon in Lillehammer dat Eenzelrennen. Dat führ ok dorto, dat he in den Eenzelweltcup an dat Enn' den darten Platz belegg. In den Gesamtweltcup keem he aber nich ünner de best Teihn. Bi de Biathlon-Weltmeesterschapen 1993 keem he in dat Eenzelrennen aber blots up den 48. Platz, wunn aber mit de Staffel gemeensam mit Johann Passler, Pieralberto Carrara un Andreas Zingerle de Goldmedaille, wat denn sien eerst Weltmeestertitel weer.
De Weltcupsaison 1993/94 leep ebenfalls weer bannig spoodriek fvör Pallhuber. So wunn he in dat kanaadsch Hinton dat Eenzelrennen un in Canmore de Staffel. An dat Enn' vun de Saison harr he in den Sprint-, Eenzel- un Gesamtweltcup jewiels den 7. Platz reckt. Bi de Olympisch Winterspelen in Lillehammer keem he in dat Eenzel blots up Platz 24. In de Staffel keem he nich to'n Insatz.
To de Saison 1994/95 leep dat nochmal beter. Up de darte Statschoon in Antholz wunn he dat Eenzelrennen vör Patrice Bailly-Salins un Eduard Alexandrowitsch Rjabow, reck in Ruhpolding mit de Staffel den tweeten Platz un keem in Lahti in dat Eenzelrennen nochmal up den darten Platz. In den Gesamtweltcup keem he up den darten Platz un in den Eenzelweltcup belegg he an' Enn Platz 2, blots 2 Punkte achter den Sieger Patrick Favre.
In de Saison 1995/96 reck he in de Eenzelrennen nich eenmal dat Podest un ok bi de Biathlon-Weltmeesterschapen 1996 reck he in dat Eenzelrennen blots Rang 41, in' Sprint reck dat aber noch to Platz 7. Bi de eerst Sömmerbiathlon-Weltmeesterschapen 1996 in Hochfilzen wunn he den Titel in dat Sprintrennen.
Bedüüdend spoodrieker verleep de Folgesaison. Glieks bi de tweete Statschoon wunn he dat Eenzelrennen in Östersund un reck later nochmal mit de Staffel den 2. Platz. In den Gesamtweltcup keem he up Platz 15. Bi de Biathlon-Weltmeesterschapen 1997 in Osrblie wurr he Weltmeester in' Sprint vör sien Landsmann René Cattarinussi un Oleg Ryschenkow ut Wittrussland, keem in Verfolgung un Eenzel nich up dat Podest, reck aber mit de Staffel noch de Bronzemedaille.
In de Saison 1997/98 reck he blots mit de italieensch Staffel mal Platz 3 un keem in den Gesamtweltcup ok blots up Rang 23. Een Saison later reck he Platz 24 in den Gesamtweltcup un bi de Biathlon-Weltmeesterschapen reck he mit de italieensch Staffel ok blots Platz 8.
In de Saison 1999/2000 keem he in den Gesamtweltcup blots up Rang 54, verbeter sück aber 2000/2001 weer up Platz 27, um in de Saison 2001/02 weer up Platz 67 torüchtofallen un bleev ok ahn Spood bi sien veerte Olympiadeelnahm.
De Saison 2002/03 leep weer wat beter för hüm. Mit de italieensch Staffel keem he eenmal up dat Podest un in de Gesamtwertung keem he up Rang 31. Bi de Biathlon-Weltmeesterschapen 2003 weer Rang 19 in de Verfolgung nah en Platz 32 in den Sprint sien best Platzeeren. In de Saison 2003/04 reck he noch Mal Platz 43 in den Weltcup. Bi de Biathlon-Weltmeesterschapen 2004 keem he blots eenmal ünner de best 25. Platz 43 in den Gesamtweltcup reck he ok in de Folgesaison, allerdings reck he dörgahns good Ergevnisse bi de Biathlon-Weltmeesterschapen 2005 in Hochfilzen. Platz 25 in' Sprint kunn he in de Verfolgung up Platz 13 verbetern. In den Massenstart keem he up Platz 23 rin un in dat Eenzelrennen schaff he sogor noch mal den 10. Platz.
Sien vörletzt Weltcup-Saison broch hem denn noch mal Platz 47 in. Ok bi sien fievte un letzt olympisch Spelen keem he noch mal in dat Eenzel up den 9. Platz un mit de Staffel up Rang 8. Ok in sien letzt Weltcup-Saison keem he noch mal up Rang 47 in den Gesamtweltcup. Dornah hett he sien Loopbahn afslooten. Bi de Biathlon-Weltmeesterschapen 2007 in Antholz weer sien best Ergevnis Platz 24 in' Sprint.
Muck
Muck is ene vun de Lütten Inseln, de en Deel vun de Binneren Hebriden in Schottland sünd. Se warrt ok Isle of Monk nöömt. De wichtigste Oort op dat Eiland is Gallanach. Dat Eiland harr in dat Johr 2011 27 Inwahner.
Fähren fohrt vun Port Mór na Canna, Rum un Eigg as ok na Mallaig un Arisaig op't faste Land.
De hööchste Punkt op dat Eiland is Beinn Airein. Muck is ok för de Robben un de Swienswalen bekannt, de an un vör de Küsten leevt.
Rath
Kiek ok bi: Raht, Rat, Vom Rath, Von Rath.
Georg Semper
Georg Semper is de Naam von
* Georg Semper (1837–1909), düütschen Insektenkundler,
Habersberg
Habersberg betekent
Hoare
Hoare is de Familiennaam von
Hoare betekent
Kiek ok bi: Hoar.
Habersbrunn
Habersbrunn betekent
Michael McIntyre
Michael McIntyre is de Naam von
* Michael McIntyre (* 1956), brietschen Seiler,
Claudia Rath
* Claudia Rath (* 1964), düütsche Schrieversche,
John Abbey
John Abbey is de Naam von
* John Abbey (1785–1859), brietschen Örgelboer,
Hoar
Hoar is de Familiennaam von
Kiek ok bi: Hoare.
Habersbrunner
Habersbrunner is de Familiennaam von
Barton (Familiennaam)
Barton oder Bartoň is en Familiennaam. De Naam kummt in’n engelschen Spraakruum vör, de Form Bartoň ok in’n tschechschen Spraakruum.
De engelsche Naam kann ünner annern en Herkumstnaam ween, de von een von de Öörd mit’n Naam Barton kummt.
Ernst vom Rath
Ernst vom Rath is de Naam von
* Ernst vom Rath (1836–1920), düütschen Fabrikant un Banker,
Barton (Familiennaam)
B
,.
D
,
E
,
J
,,.
K
.
R
,
S
, ,
T
.
Werner Kogge
Werner Kogge is de Naam von
Habersetzer
Habersetzer is de Familiennaam von
Werner Kogge
* Werner Kogge (1887–1973), düütschen Verwaltungsjurist,
Kommun Solund
De Kommun Solund is ene Gemeend in dat Amt Sogn un Fjorden in Norwegen. Se hett 877 Inwahners (Stand 2006) op en Rebeet vun 228,0 km². De Sitt vun de Verwalten is in Hardbakke. De Kommun bruukt offiziell de Schrievnorm Nynorsk för dat Norweegsche.
Demografie
2006 kemen op 100 Froonslüüd 110,97 Mannslüüd. 2004 weren 2,1 % vun de Inwahners buten Norwegen boren.
Berman
Berman is de Familiennaam von
Kiek ok bi: Baermann, Beermann, Behrmann, Bermann, Bermen, Behrman.
Hans Rath
Hans Rath is de Naam von
Kiek ok bi: Johann Rath, Johannes Rath.
Habersham
Habersham is de Familiennaam von
Habersham betekent
Lena Lattwein
Lena Lattwein (* 2. Mai 2000 in Neunkirchen (Saar)) is en düütsch Footballspelerin.
De 1,76 m groot Middelfeldspelerin fung hör Loopbahn bi den 1. FC Saarbrücken an. Aktuell (2018) speelt se bi de TSG 1899 Hoffenheim. Blangenbi studeert se an de Universität Mannheim Wertschapsmathematik.
An'n 10. November 2018 hett se hör eerst Lännerspeel för de düütsch Fruen-Footballnatschonalmannschap maakt.
Rundt
Rundt is de Familiennaam von
Kiek ok bi: Rund.
Janin
Janin is de Familiennaam von
Janin betekent
Kiek ok bi: Janina, Jannini, Jeannin.
Jessen
Jessen betekent
Abay
Abay betekent
Jessen
Jessen is de Familiennaam von
,, , , , ,
Abay
Kiek ok bi: Abai, Abaj.
Jessen
Kiek ok bi: Vorderjessen, Hinterjessen.
Johann Rath
Johann Rath is de Naam von
* Johann von Rath (1789–1853), öösterriekschen Hoffraad,
Kiek ok bi: Hans Rath, Johannes Rath.
Heinroth
Heinroth is de Familiennaam von
Habersmühle
Habersmühle betekent
Kiek ok bi: Habermühle, Haberlmühle.
Bottler
Bottler is de Familiennaam von
Kiek ok bi: Buttler.
Abaj
Abaj betekent
Kiek ok bi: Abai, Abay.
Jeannin
Jeannin is de Familiennaam von
,
Jeannin betekent
Kiek ok bi: Janin, Jeannine.
Kogge (Mehrdüdig Begreep)
Kogge betekent
Kogge is de Familiennaam von
Kiek ok bi: Koge.
Johannes Rath
Johannes Rath is de Naam von
* Johannes Rath (1816–1903), öösterriekschen Missionar un Forscher,
Kiek ok bi: Hans Rath, Johann Rath.
Peter Willers Jessen
Peter Willers Jessen is de Naam von
* Peter Willers Jessen (1793–1875), düütschen Psychiater,
Pierre Jeannin
Pierre Jeannin is de Naam von
* Pierre Jeannin (üm 1540–1622/1623), franzööschen Staatsmann, Diplomaat un Schriever,
DeBaca County
DeBaca County is en Kreis (County) in’n US-Bundsstaat Nee-Mexiko. He hett 2.022 Inwahners (Stand Zensus 2010) op en Rebeet vun 6.022 km². De Sitt vun de Verwalten is in Fort Sumner.
Historie
De Kreis is 1917 grünnt worrn.
Demografie
Vun de 2.240 Inwahners bi’n Zensus vun 2000 harrn 944 Minschen Arbeit. Dat Inkamen je Kopp vun de hele Inwahnertall weer 14.065 US-Dollar. 1.146 Minschen hebbt op de Highschool ’n Afsluss maakt, ’n Afsluss an’e Universität, de ’n Bachelor-Afsluss oder noch höger weer, hebbt 257 Minschen maakt. 17,10 % vun de Inwahners leven 2000 ünner de Inkamensgrenz to de Armoot.
31,14 % hebbt 2000 tohuus ’n annere Spraak as Engelsch snackt un 3,71 % vun de Inwahners sünd buten de USA boren worrn.
Vun de Vöröllern her sünd 84,02 % vun de Minschen Witte, 0,04 % Swarte, 0,22 % stammt ut Asien un 0,94 % sünd Nakamen vun Indianers. 12,54 % hebbt sik sülven to noch annere Gruppen torekent. 2,23 % hebbt angeven, dat se Vörfohren vun ünnerscheedliche Afstammung hebbt. As Nakamen vun Lüüd ut Latienamerika hebbt sik 35,27 % vun de Lüüd ansehn.
Lanteri
Lanteri is de Familiennaam von
St. Croix County
St. Croix County is en Kreis (County) in’n US-Bundsstaat Wisconsin. He hett 84.345 Inwahners (Stand Zensus 2010) op en Rebeet vun 1.870 km². De Sitt vun de Verwalten is in Hudson.
Historie
De Kreis is 1840 grünnt worrn.